Ο Κάρολος ισχυροποίησε την εξουσία του στο Δυρράχιο από το 1272, δημιουργώντας ένα μικρό βασίλειο της Αλβανίας για τον εαυτό του, βόρεια από το Δεσποτάτο της Ηπείρου, και δέχτηκε την υποτέλεια των τοπικών οπλαρχηγών. Ο Σικελικός Εσπερινός οδήγησε στην εκδίωξή του από την Σικελία· οι απόγονοί του, που περιορίστηκαν στη νότιο Ιταλία, κυβέρνησαν τη Νεάπολη μέχρι το 1435. Ο κλάδος των Ανζού-Ουγγαρίας κυβέρνησε την Ουγγαρία (1308 - 1385 και 1386 - 1395) και την Πολωνία (1370 - 1399), και ο κλάδος των Ανζού-Τάραντα διεκδίκησε την Λατινική Αυτοκρατορία. Ο κλάδος των Ανζού-Δυρραχίου κυβέρνησε τη Νάπολη (1382 - 1435) και την Ουγγαρία (1385 - 1386)· ξεκληρίστηκε όταν πέθανε πρόωρα ο Λαδίσλαος Α΄ της Νεαπόλεως (1414) και έσβησε όταν πέθανε η αδελφή του Ιωάννα Β΄ της Νάπολης (1435)